pluralvalgret
Pluralvalgret, retten til at have mere end én stemme ved valg til et bestemt organ. Retten kan være givet til bestemte vælgere, fx ejendomsbesiddere eller familiefædre.
Ved valgmandsvalgene til Landstinget 1866-1915 indgik en form for pluralvalgret, idet de højestbeskattede i byerne havde to stemmer, en ved de almindelige valg og en ved de højestbeskattedes valg, se landstingsvalg.
Pluralvalgret er i direkte modsætning til princippet om lige valgret, ofte udtrykt som "one man, one vote". Før 1918 var der i Storbritannien ca. 7 % af vælgerne, som havde mere end én stemme, men disse stemmer skulle vel af mærke bruges i forskellige valgkredse. I perioden 1918-48 var der fortsat mulighed for, at nogle vælgere kunne stemme mere end ét sted, men det var efterhånden af meget beskeden betydning for det samlede valgresultat, og forsvandt altså helt i 1948.